Madiba se gesondheid verbeterMandela. Foto: GCIS Voormalige president Nelson Mandela sterk goed aan by sy huis in Johannesburg ná ŉ onlangse longinfeksie en operasie om galstene te verwyder. Mandela het in Desember 18 dae in ŉ Pretoriase hospitaal deurgebring nadat hy van sy huis in die Oos-Kaap na Pretoria gevlieg is vir behandeling. “Mandela het goeie vordering gemaak sedert die operasies en verbeter elke dag. Hy kry steeds hoësorg-behandeling by sy huis in Houghton,” het Mac Maharaj, woordvoerder van die presidensie, gesê.